ለመንግስት ሰራተኞች የትራንስፖርት አገልግሎት የሚሰጥ መንግስታዊ ኤጀንሲ ተቋቋመ
አዲስ አበባ፤ ህዳር 3/2006 (ዋኢማ) – የትራንስፖርት ሚኒስቴር በአዲስ አበባ ለሚገኙ የፌደራልና የከተማ አስተዳደሩ የመንግስት ሰራተኞች የትራንስፖርት አገልግሎት ሊሰጥ የሚችል መንግስታዊ የልማት ድርጅት ለማዋቀር የሚያስችል ደንብ ተረቆ በሚኒስትሮች ምክር ቤት መፅደቁን ገለፀ።በሚኒስትሮች ምክር ቤት በፀደቀው ደንብ መሰረት  የመንግስት ሰራተኞች የትራንስፖርት አገልግሎት አጄንሲ የራሱ በጀት ተመድቦለት መቋቋሙን ነው የትራንስፖርት ሚኒስትሩ አቶ ወርቅነህ ገበየሁ የተናገሩት።ኤጀንሲው አገልግሎቱን መስጠት ለመጀመር  ዘመናዊ መኪኖችን ለመግዛትም በሂደት ላይ ይገኛል ብለዋል አቶ ወርቅነህ ፋና ብሮድካስቲንግ ኮርፖሬት፡፡ይህም በከተማዋ የመንግስት ሰራተኞች ትራንስፖርት ለማግኘት  እየገጠማቸው ያለውን እንግልት ለመቅረፍ የሚያስችል እንደሆነ ሚንስትሩ ተናግረዋል።እንደ ኢሬቴድ ዘገባ ኤጀንሲው እስከ በጀት ዓመቱ መጠናቀቂያ ድረስ መኪኖችን ገዝቶ ስራውን ይጀምራል ተብሎ ይጠበቃል።